appianus.bellum-civile 2.16.115
καὶ οἱ μὲν τῷδε μάλιστα ἀναπεισθέντες τὴν προσιοῦσαν αὐτίκα τῆς βουλῆς σύνοδον ἐφύλασσον · ὁ δὲ Καῖσαρ πρὸ μιᾶς τοῦδε τοῦ βουλευτηρίου χωρῶν ἐπὶ δεῖπνον ἐς Λέπιδον τὸν ἵππαρχον , ἐπήγετο Δέκμον Βροῦτον Ἀλβῖνον ἐς τὸν πότον καὶ λόγον ἐπὶ τῇ κύλικι προύθηκε , τίς ἄριστος ἀνθρώπῳ θάνατος · αἱρουμένων δὲ ἕτερα ἑτέρων αὐτὸς ἐκ πάντων ἐπῄνει τὸν αἰφνίδιον . καὶ ὁ μὲν ὧδε προυμαντεύετο ἑαυτῷ καὶ ἐλεσχήνευε περὶ τῶν ἐς τὴν αὔριον ἐσομένων · ἐπὶ δὲ τῷ πότῳ νυκτὸς αὐτῷ τὸ σῶμα νωθρὸν ἐγίγνετο , καὶ ἡ γυνὴ Καλπουρνία ἐνύπνιον αἵματι πολλῷ καταρρεόμενον ἰδοῦσα κατεκώλυε μὴ προελθεῖν . θυομένῳ τε πολλάκις ἦν τὰ σημεῖα φοβερά . καὶ πέμπειν ἔμελλεν Ἀντώνιον διαλύσοντα τὴν βουλήν . ἀλλὰ Δέκμος παρὼν ἔπεισε μὴ λαβεῖν ὑπεροψίας διαβολήν , αὐτὸν δὲ αὐτὴν ἐπελθόντα διαλῦσαι . καὶ ὁ μὲν ἐπὶ τοῦτο ἐκομίζετο φορείῳ , θέαι δʼ ἦσαν ἐν τῷ Πομπηίου θεάτρῳ , καὶ βουλευτήριον ἔμελλε τῶν τις περὶ αὐτὸ οἴκων ἔσεσθαι , εἰωθὸς ἐπὶ ταῖς θέαις ὧδε γίγνεσθαι . οἱ δʼ ἀμφὶ τὸν Βροῦτον ἕωθεν κατὰ τὴν στοὰν τὴν πρὸ τοῦ θεάτρου τοῖς δεομένοις σφῶν ὡς στρατηγῶν εὐσταθέστατα ἐχρημάτιζον , πυνθανόμενοι δὲ περὶ τῶν γιγνομένων ἱερῶν τῷ Καίσαρι καὶ τῆς ἀναθέσεως τοῦ βουλευτηρίου πάνυ ἠποροῦντο . καί τις , αὐτῶν ὧδε ἐχόντων , τῆς Κάσκα χειρὸς λαβόμενος εἶπε · σὺ μὲν ὄντα με φίλον ἀπέκρυψας , Βροῦτος δʼ ἀνήνεγκέ μοι . καὶ ὁ μὲν Κάσκας ὑπὸ τοῦ συνειδότος ἄφνω τεθορύβητο , ὁ δʼ ἐπιμειδιάσας ἔφη · πόθεν οὖν ἔσται σοι τὰ χρήματα τῆς ἀγορανομίας ; καὶ ὁ Κάσκας ἀνήνεγκεν . αὐτὸν δὲ Βροῦτον καὶ Κάσσιον σύννους τε ὄντας καὶ συλλαλοῦντας ἀλλήλοις τῶν τις βουλευτῶν ἐπισπάσας , Ποπίλιος Λαίνας , ἔφη συνεύχεσθαι περὶ ὧν ἔχουσι κατὰ νοῦν , καὶ παρῄνει ἐπιταχύνειν . οἱ δὲ ἐθορυβήθησαν μέν , ὑπὸ δὲ ἐκπλήξεως ἐσιώπων .
Lemmas: καί ὁ μέν ὅδε μάλα ἀναπείθω ὁ προσέρχομαι αὐτίκα ὁ βουλή σύνοδος φυλάσσω · ὁ δέ Καῖσαρ πρό εἷς ὅδε ὁ βουλευτήριον χωρέω ἐπί δεῖπνον εἰς Λέπιδος ὁ ἵππαρχος , ἐπάγω Δέκμος Βροῦτος Ἀλβῖνος εἰς ὁ πότος καί λόγος ἐπί ὁ κύλιξ προτίθημι , τίς ἀγαθός ἄνθρωπος θάνατος · αἱρέω δέ ἕτερος ἕτερος αὐτός ἐκ πᾶς ἐπαινέω ὁ αἰφνίδιος . καί ὁ μέν ὧδε προμαντεύομαι ἑαυτοῦ καί λεσχηνεύω περί ὁ εἰς ὁ αὔριον εἰμί · ἐπί δέ ὁ πότος νύξ αὐτός ὁ σῶμα νωθρός γίγνομαι , καί ὁ γυνή Καλπουρνίας ἐνύπνιον αἷμα πολύς καταλέγω ὁράω κατακωλύω μή προέρχομαι . θύω τε πολλάκις εἰμί ὁ σημεῖον φοβερός . καί πέμπω μέλλω Ἀντώνιος διαλύω ὁ βουλή . ἀλλά Δέκμος πάρειμι πείθω μή λαμβάνω ὑπεροψία διαβολή , αὐτός δέ αὐτός ἐπέρχομαι διαλύω . καί ὁ μέν ἐπί οὗτος κομίζω φορεῖον , θέα δέ εἰμί ἐν ὁ Πομπήϊος θέατρον , καί βουλευτήριον μέλλω ὁ τις περί αὐτός οἶκος εἰμί , εἴωθα ἐπί ὁ θέα ὧδε γίγνομαι . ὁ δέ ἀμφί ὁ Βροῦτος ἕωθεν κατά ὁ στοά ὁ πρό ὁ θέατρον ὁ δέω σφεῖς ὡς στρατηγός εὐσταθής χρηματίζω , πυνθάνομαι δέ περί ὁ γίγνομαι ἱερός ὁ Καῖσαρ καί ὁ ἀνάθεσις ὁ βουλευτήριον πάνυ ἀπορέω . καί τις , αὐτός ὧδε ἔχω , ὁ ξασξα χείρ λαμβάνω λέγω · σύ μέν εἰμί ἐγώ φίλος ἀποκρύπτω , Βροῦτος δέ ἀναφέρω ἐγώ . καί ὁ μέν ξασξα ὑπό ὁ σύνοιδα ἄφνω θορυβέω , ὁ δέ ἐπιμειδιάω φημί · πόθεν οὖν εἰμί σύ ὁ χρῆμα ὁ ἀγορανομία ; καί ὁ ξασξα ἀναφέρω . αὐτός δέ Βροῦτος καί Κάσσιος σύννους τε εἰμί καί συλλαλέω ἀλλήλων ὁ τις βουλευτής ἐπισπάω , Ποπίλιος Λαίνας , φημί συνεύχομαι περί ὅς ἔχω κατά νόος , καί παραινέω ἐπιταχύνω . ὁ δέ θορυβέω μέν , ὑπό δέ ἔκπληξις σιωπάω .